

**KAMBJA VALLAVOLIKOGU**

**KRIISIKOMISJON**

KOOSOLEKU PROTOKOLL

Kambja Vallamaja 27.november 2024 a. 27. november 2024

Algus kell: 15:00

lõpp kell : 16:30

Osalesid:

Alar Arukuusk

Ragnar Veemaa

Kristel Altsaar

Toomas Arumägi

Jüri Nõmm

Jaano Maask

Toomas Otsatalo

Ülo Plakso

**PÄEVAKORD:**

Koosoleku juhatas sisse üldise ülevaatega kriisi ja tsiviilkaitse teemadel kohaliku omavalitsuse vaatest ning riiklikust vaatest Alar Arukuusk.

**1.Kambja KOV KK 2024 a. kokkuvõte ja arutelu. Õppustest ülevaade**.

Ragnar Veemaa tegi ülevaate 2024 aasta kriisimeeskonna tegevustest ,õppustest ja koolitustest. Arvesse võttes vahendite ja ajanappuse, on tehtud hulga vajalikke tegevusi ,mille tulemusena on Kambja valla kriisvalmidus aastaga võrreldes parem.

**Otsus: Kinnitada Kambja KOV KK 2024 aruandlus ühehäälselt.**

**2.****TETRA raadiojaamade ostu arutelu ja otsustamine.**

Arutati ESTRA võrgus töötavate TETRA raadiosaatjate vajadust kriisiolukorras ja ka igapäevaselt kasutamise võimalusi. Kriisimeeskonna hinnangul peaks olema vallal TETRA raadiosaatjad.

**Otsus: korraldada hange 5 TETRA raadiosaatjate ostuks. Hanke tehniliste tingimuste koostamisel konsulteerida ja arvestada Jaano Maaski ja Toomas Arumäe soovitusega.**

**3.Kogukonna kriisivalmiduse tõstmise meetmed 2025a.**

 Kriisimeeskonna koordinaator andis ülevaate ka kogukondlikku kriisivalmiduse teadlikkusest. Tuginedes 2024 aastal organiseeritud koolitustele ja õppusele Sillad 24, on põhjust olla murelik vähese huvi vastu sel teemal. Sama meelt oli ka kriisimeeskond ja kindlasti on vaja seda teadlikkust tõsta. Ühise arutelu käigus leiti ka tegevusi, mida peab 2025 aastal organiseerima selle eesmärgi saavutamiseks. Kindlasti on vaja teha koostööd Päästeameti ja kohalike vabatahtlike päästjatega.

**Otsus:**

 **Organiseerida vähemalt 2-3 koolitust ja kaasata koolitustele KÜ juhatuste liikmeid. Koolitusi võiks äbi viia ka näiteks mõnel valla või kogukonna suurüritusel.**

**Aastal 2026 eelarvesse leida vahendeid KÜ kriisivalmiduse tõstmiseks ja töötada välja vastava meetme reeglid.**

**Kajastada kohalikus meedias järjepidevalt seda teemat ja selle teema vajalikkust.**

**4.Kerksuskeskuste valmiduse loomine ja ettevalmistamine.**

Kerksuskeskuste valmiduse loomine ja ettevalmistamine on üks samm kriisivalmiduse tõstmiseks. Koosolekul arutati teemat ja selle vajalikkust. Hetkel olemas sildid ja infolehed . Vajalik juurde osta veel varustust, mis oleks vajalik reaalselt keskuse toimimiseks kriisiolukorras.

**Otsus: Kerksuskeskuse ettevalmistus ja kriisiinfo kättesaadavus tagada 3 hoones. Tõrvandi Raamatukogu , Vana- Kuuste raamatukogu, Ülenurme Spordihoone.**

**5.Kambja KOV KK 2025 aasta tegevuskava koostamine ja kinnitamine.**

Kriisimeeskond koostas 2025 aastaks tegevuskava, mis pöörab enam tähelepanu elanikkonna teadlikkuse suurendamisele ja suur väljakutse on uue kriisiplaani koostamisel. Samuti allasutuste kriisiplaanide muutmise vastavalt kehtivatele nõuetele.

.

**Otsus: Kriisimeeskond kinnitab Kambja KOV KK 2025 aasta tegevuskava** .

Alar Arukuusk Ragnar Veemaa

komisjoni esimees kriisikomisjoni kordinaator